b'\n_START_ARTICLE_\nEvropski sporazum o mednarodnem prevozu nevarnih snovi po cesti\n_START_PARAGRAPH_\nEvropski sporazum o mednarodnem prevozu nevarnih snovi po cesti (angle\xc5\xa1ko European Agreement concerning the International Carriage of Dangerous Goods by Road (ADR)) je mednarodni sporazum med dr\xc5\xbeavami o prevozu nevarnih snovi po cesti. Pripravila ga je Ekonomska komisija za Evropo pri Organizaciji zdru\xc5\xbeenih narodov v \xc5\xbdenevi (ECE/Europa). _NEWLINE_Razvil se je po drugi svetovni vojni iz Evropskega sporazuma o mednarodnem \xc5\xbeelezni\xc5\xa1kem prevozu nevarnega blaga RID, ki izhaja iz leta 1890._NEWLINE_ADR je bil podpisan \xc5\xbee 30. septembra 1957, toda podrobnej\xc5\xa1a pravila priloge A in B ADR, so bila objavljena \xc5\xa1ele 12 let pozneje in sicer leta 1969.\n_START_SECTION_\nIzvajanje sporazuma\n_START_PARAGRAPH_\nSporazum nima skupnega organa za kontrolo izvajanja. To pomeni, da posamezna dr\xc5\xbeava izvaja cestne kontrole na svojem ozemlju skladno s svojo doma\xc4\x8do zakonodajo.Dovoljenje izdaja Ministrstvo za promet, razen za prevoz jedrskih odpadkov, ko morajo imeti \xc5\xa1oferji, ki preva\xc5\xbeajo nevarno snov poleg obnovljenega te\xc4\x8daja ADR vsake dve leti tudi dovoljenje s strani Dr\xc5\xbeavnega urada za jedrsko varnost. ADR namre\xc4\x8d ne vsebuje dolo\xc4\x8dil o kazenskih sankcijah. Glede na interes enotnega trgovinskega in gospodarskega obmo\xc4\x8dja v Evropski uniji so v vseh dr\xc5\xbeavah Evropske unije in \xc5\xa1e nekaterih drugih dr\xc5\xbeavah sprejeli prilogi A in B kot osnovo za doma\xc4\x8do zakonodajo.\n_START_SECTION_\nDr\xc5\xbeave kjer velja ADR sporazum\n_START_PARAGRAPH_\nAlbanija, Andora, Azerbej\xc4\x91an, Belorusija, Belgija, BiH, Bolgarija, \xc4\x8ce\xc5\xa1ka, \xc4\x8crna gora, Danska, Estonija, Finska, Francija, Hrva\xc5\xa1ka, Irska, Italija, Kazahstan, Ciper Lichenstein, Litva, Luxemburg, Mad\xc5\xbearska, Malta, Makedonija, Maroko, Moldavija, Nem\xc4\x8dija, Nizozemska, Poljska, Portugalska, Romunija, Rusija, Slovenija, Slova\xc5\xa1ka, Severna Irska, Velika Britanija, Srbija, \xc5\xa0panija, \xc5\xa0vedska, \xc5\xa0vica, Tunizija, Ukrajina.\n_START_SECTION_\nRazvrstitev nevarnega blaga po ADR-u\n_START_PARAGRAPH_\n1.razred - eksplozivne snovi,_NEWLINE_2.razred - plini,_NEWLINE_3.razred - vnetljive teko\xc4\x8dine,_NEWLINE_4.1.razred - vnetljive trdne snovi,_NEWLINE_4.2.razred - samov\xc5\xbeigne snovi,_NEWLINE_4.3 razred - snovi, ki ob stiku v vodo tvorijo vnetljive pline,_NEWLINE_5.1 razred - oksidirajo\xc4\x8de snovi,_NEWLINE_5.2.razred - organski peroksidi,_NEWLINE_6.1.razred - strupene snovi,_NEWLINE_6.2.razred - ku\xc5\xbene snovi,_NEWLINE_7.razred - radioaktivne snovi,_NEWLINE_8.razred - jedke snovi,_NEWLINE_9.razred - razne nevarne in strupene snovi\n_START_SECTION_\nOzna\xc4\x8devanje vozil za prevoz nevarnih snovi\n_START_PARAGRAPH_\nOzna\xc4\x8devanje vozil poteka s pomo\xc4\x8djo ustreznih nalepk in tablic.Vozilo mora biti ozna\xc4\x8dena na vseh \xc5\xa1tirih straneh. Oznake bele bave so pritrjene na zunanjost zabojnikov, cistern,torej tistih transportnih sredstev v katerih se nevarna snov preva\xc5\xbea._NEWLINE_Narejene so kot piktogrami, v zgornji polovici je slika nevarnosti, v spodnjem delu pa \xc5\xa1tevilka nevarnosti. Dimenzije plo\xc5\xa1\xc4\x8de so 40 cm po dol\xc5\xbeini 30 cm v vi\xc5\xa1ino.Imeti morajo minimalno 1,5 cm \xc4\x8drnega roba.Plo\xc5\xa1\xc4\x8de nevarnosti so pravokotne barve, odsevno oran\xc5\xbene barve , v primeru po\xc5\xbeara morajo ostati vidne vsaj 15 minut. Razdeljena je na dva dela. V zgornjem delu je Kemlerjevo \xc5\xa1tevilo ,ki predstavlja \xc5\xa1tevilko nevarnosti, v spodnjem delu pa je UN \xc5\xa1tevilka.\n_START_SECTION_\nRazlaga pomena \xc5\xa1tevilke v oran\xc5\xbenem znaku\n_START_PARAGRAPH_\nPrva \xc5\xa1tevilka pomeni razred v katerega nevarna snov spada, drugo \xc5\xa1tevilo ozna\xc4\x8duje vrsto nevarnosti._NEWLINE_0. - ni posebne nevarnosti_NEWLINE_1. - nevarnost eksplozije_NEWLINE_2. - nevarnost nastanka plinov_NEWLINE_3. - vnetljivost_NEWLINE_4. - taline- navarnosti, ki jih predstavljajo_NEWLINE_5. - oksidirajo\xc4\x8de lastnosti_NEWLINE_6. - strupenost_NEWLINE_7. - radioaktivnost_NEWLINE_8. - nevarnost burne kemijske reakcije_NEWLINE_9. - tveganje ob spontanih kemijskih reakcijah_NEWLINE_Dvojne \xc5\xa1tevilke na tabelah pomenijo dvojno nevarnost, pove\xc4\x8dano nevarnost._NEWLINE_66 - zelo mo\xc4\x8dan strup_NEWLINE_77 - zelo mo\xc4\x8dno radioaktivna snov_NEWLINE_88 - zelo mo\xc4\x8dno jedka snov  _NEWLINE_Drugo \xc5\xa1tevilo je mednarodna oznaka za nevarno snov.\n_START_SECTION_\nUN \xc5\xa1tevilo\n_START_PARAGRAPH_\nV Sloveniji obstaja baza nevarnih snovi, ki so ozna\xc4\x8dena z UN \xc5\xa1tevilom. Bazo podatkov je uredila Uprava za za\xc5\xa1\xc4\x8dito in re\xc5\xa1evanje Republike Slovenije.Imenuja se NevSnov._NEWLINE_Primeri UN \xc5\xa1tevilk\xc2\xa0: _NEWLINE_1005 - Amonijak_NEWLINE_1230 - Metanol_NEWLINE_1203 - Bencin_NEWLINE_V Sloveniji ureja to podro\xc4\x8dje \xc2\xbbZakon o prevozu nevarnega blaga\xc2\xab\xc2\xa0- ZPNB.\n_START_SECTION_\nObvezna oprema v vozilu\n_START_PARAGRAPH_\nV vsakem vozilu mora biti obvezna oprema in sicer brezrokavnik z odsevniki , par rokavic, varovalna o\xc4\x8dala, na kemikalije odporna za\xc5\xa1\xc4\x8ditna obleka in \xc4\x8devlji, za\xc5\xa1\xc4\x8ditna maska. Oprema mora biti pripravljena za voznika in za vsakega dodatnega potnika v vozilu. V vozilu mora biti \xc5\xa1e lopata, gasilni aparat, prva pomo\xc4\x8d, izpiralka za o\xc4\x8di.'